Galax, menționat și Galax, omul păpușă, este un film științifico-fantastic și romantic românesc din 1984 scris și regizat de Ion Popescu-Gopo. Rolurile principale sunt interpretate de actorii George Constantin, Mariana Cabanov și Radu Buznea. Galax, numele robotului, este varianta masculină de la Galateea - statuia realizată de Pygmalion și care prinde viață.

Rezumat 

Mariana, o studentă la Facultatea de Automatică, este cerută în căsătorie de Sergiu, medicul spitalului unde a fost internată. Însă ea refuză deoarece este îndrăgostită de un robot pe nume Galax care are inteligență artificială. Conducerea Institutului Politehnic din București (locul unde s-a construit robotul) decide dezmembrarea lui Galax.

Distribuție 

 George Constantin — Roșca, profesor la Facultatea de Automatică, conducătorul colectivului care a lucrat la construirea și programarea lui Galax
 Mariana Cabanov — Mariana, studentă în anul I la Facultatea de Automatică
 Radu Buznea — Gore, studentul preferat al prof. Roșca, un tânăr timid îndrăgostit de Mariana
 Adela Mărculescu — mama Marianei, o femeie grijulie și cu ambiții materialiste pentru fiica ei
 Ion Popescu Gopo — tatăl Marianei, regizor de filme de animație (menționat Ion Popescu)
 Mircea Daneliuc — Sergiu, medic psihiatru, iubitul prozaic al Marianei
 Alexandru Darie — Lucu, coleg de facultate al Marianei, membru al formației studențești de teatru "Luceafărul"
 Angela Ioan — Felicia, colegă de facultate a Marianei, iubita lui Lucu
 Claudiu Stănescu — Doru, coleg de facultate al Marianei, studentul grosolan care s-a ocupat de programarea mișcărilor lui Galax
 Marina Florea — Maria, colegă de facultate a Marianei, cântăreață în cadrul formației studențești de teatru "Luceafărul"
 Aurel Moga — Aurel, coleg de facultate al Marianei, cântăreț în cadrul formației studențești de teatru "Luceafărul"
 George Mărculescu — Cătălin, coleg de facultate al Marianei
 Otto și Ric Vagner — elevii desenatori ai tatălui Marianei
 Jorj Voicu — profesor universitar, membru al Consiliului Profesoral al Institutului Politehnic
 Iurie Darie — profesor universitar, membru al Consiliului Profesoral al Institutului Politehnic
 Miruna Gavrilescu — asistenta dr. Sergiu
 Florentina Pupăză — vânzătoarea de articole cosmetice din magazinul universal "Unirea"
 Vasile Hariton — pacientul obsedat de femei al dr. Sergiu
 Stela Popescu — profesoară universitară, membră a Consiliului Profesoral al Institutului Politehnic
 Dem Rădulescu — profesor universitar, membru al Consiliului Profesoral al Institutului Politehnic
 Florin Piersic — profesor universitar, membru al Consiliului Profesoral al Institutului Politehnic
 Radu Beligan — rectorul Institutului Politehnic din București
 Ion Caramitru — vocea robotului Galax (recitatorul poemului "Luceafărul")

Producție
A fost produs de Casa de Filme 5 și distribuit de Româniafilm. Coloana sonoră conține fragmente din opera Tristan și Isolda de Richard Wagner.

Primire
Filmul Galax, omul păpușă a fost vizionat de 1.084.434 de ori în cinematografele din România, după cum atestă o situație a numărului de spectatori înregistrat de filmele românești de la data premierei și până la data de 31.12.2007 alcătuită de Centrul Național al Cinematografiei.

Note

Legături externe
 

Filme din 1984
 Filme regizate de Ion Popescu-Gopo
Filme românești
Filme SF românești
Filme SF din anii 1980
Filme cu roboți
Filme de dragoste